# Filozofski fakultet Sveučilišta u Zagrebu

### Izvor: Wikipedija

## [uredi] Povijest

Njegova povijest počinje 23. rujna 1669. godine kada su diplomom rimskog cara i ugarsko-hrvatskog kralja Leopolda I. priznati status i povlastice sveučilišne ustanove tadašnjoj isusovačkoj Akademiji u slobodnom kraljevskom gradu Zagrebu.

Od 1692. godine Filozofski studij u Zagrebu počinje i formalno-pravno djelovati kao Neoacademia Zagrabiensis, javnopravna visokoškolska ustanova. Akademija ostaje u rukama isusovaca više od jednog stoljeća, do godine 1773. , kada papa Klement XIV. raspušta taj red. Godine 1776. carica i kraljica Marija Terezija dekretom osniva Kraljevsku akademiju znanosti (Regia scientiarum academia) s tri studija ili fakulteta: Filozofskim, Bogoslovnim i Pravnim.

## [uredi] Filozofski fakultet danas

Na njemu danas djeluju 23 odsjeka, a unutar njih 108 katedara. Na Filozofskom fakultetu od ove se godine izvode 42 preddiplomska sveučilišna studija (32 dvopredmetna i 10 jednopredmetnih), a studenti na višim godinama studiraju na 33 četverogodišnja dodiplomska studija (4 jednopredmetna i 29 dvopredmetnih) te na 8 dodatnih (trogodišnjih i dvogodišnjih) studija završetkom kojih se stječu diplome različitih humanističkih i društvenih struka. Prošle je akademske godine na dodiplomske studije bilo upisano 6100 redovitih studenata, a na poslijediplomske 540 studenata.

## [uredi] Vanjske poveznice

- Web stranica Filozofskog fakulteta u Zagrebu
- Sustav učenja na daljinu Omega

Dobavljeno iz "http://hr.wikipedia.org../../../f/i/l/Filozofski_fakultet_Sveu%C4%8Dili%C5%A1ta_u_Zagrebu_d6f8.html"

Kategorije: Fakulteti u Hrvatskoj | Zagreb

##### Views

- Članak
- Razgovor
- Trenutna inačica

##### Traži